
Să ne pregătim! 
— Un apel cătră preoți și fruntași. — 


Cine a spus că printre noi Românii 
sunt şi agitatori politici, dintre cari unii 
își exercită această funcţiune chiar ca 
profesiune, s'a înșelat amar. Adevărul 
că în sinul nici 
uneia dintre naţionalitățile acestui stat 
„nu se face mai puţină agitaţie ca la 
"noi Românii și nu se întreține mai puţin 
sistematic focul cald al mișcărilor so- 
ciale pentru revendicarea drepturilor 
politice. Din cauza aceasta apoi sunt 
şi reacțiunile noastre, impotriva diferi- 
telor lovituri, atât de palide şi de inci- 
dentale, încât nu au caracterul impulsiv 
al manifestațiilor din sinul popoarelor 
simțitoare şi mature politiceşte. 

Experienţa aceasta o putem face 
acum, cu ocazia ucazului ministrului de 


: culte în chestiunea învățărei religiei. 


Porunca ministrului a fost limpede 


și categorică. E vorba de confiscarea 


volnică a celui mai primitiv drept al 
închinărei. Lovitura asta este atât de 
adânc tăietoare în conştiinţa naţională 
a neamului nostru și o atât de grozavă 
umilire a demnităţii noastre, încât nu 
mai are pereche în istorie. Să se fi în- 
 tâmplat o asemenea lovitură în o altă 
„țară şi faţă de un alt popor, acesta, să 
fi fost mort de jumătate, şi totuş şar 
fi ridicat glasul puternic pentru o pro- 
„testare unanimă. La noi însă protestul 
se înfiripă cu anevoie. Abiă ziarele dacă 
îşi fac datoria şi abiă dacă dela Ar- 





hierei mai vine câte o veste, care ne 
aduce la cunoştinţă indignarea nehotă- 
rită îpeă ge sa produs în cercul lor. 

É patia aceasta, sau greutatea de a 
înțelege importanța curselor ce ne în- 
tinde adversarul, dacă sar perpetuà şi 
ne-ar intră in sânge, ar fi fatală pentru 
noi. Căci, condamnaţi a face vecinic o 
politică de defensivă, care este pentru 
noi arma cea mai puternică dacă nu 
cunoașterea imediată a pericolului și 
protestarea vie inpotriva agresiunilor? 
In cazuri de aceste, ce ne rămâne alt- 
ceva, decât să ne adunăm de la un capăt 
la altul, ca în zilele grele, și să arătăm | 
lacomului logofăt de la Culte că limba 
şi credinţa noastră nu le vom da de 
dragul capriciilor d-sale! 

Ei, dar ce să ne facem, dacă între 
elementele noastre conducătoare este o 
atât de puţină coheziune şi disciplină! 
Ce să ne facem, dacă ne lipseşte acea 
minunată organizaţie politică pe care o 
au alții, și în cadrul căreia, la un semn 
dat, se pune în mișcare un întreg aparat! 

Dar poate nu e târziu. 

lată ni se ivește o ocazie să fim 
una cu toţii. Chestiunea limbei ne este 
scumpă tuturora. Cine se atinge de ea 
şi de credința noastră, ne atinge însăş 
viața. Pentru apărau: ei ori cine poate 
şi e dator să vină în arena de luptă, 
de sus de la Vlădică pănă la cel din 
urmă, contribuabil. E de mult de când 
adversarul nu sa descoperit cu atâta 
trufe și de când nu ne-a arătat atât de 
sincer necezitatea de a ne pune umăr 
la umăr și a face zid împrejurul limbei 





noastre. Credinţa este un altar şi cine 
loveşte în altar, cum a făcut-o Apponyi, 
este un sacrileg şi trebue izgonit. 

Să nu mai așteptăm deci nici o 
clipită. lată vara e pe sfârșite şi în 
primele zile ale toamnei copiii noștri vor 
fi siliți să se lapede de rugăciunile lor 
strămoșești. Intre fruntaşii bisericei clo- 
coteşte mâhnirea, fără însă ca aceasta 
să ia o formulă pozitivă de manifestare. 
E timpul suprem ca să ne spunem cu- 
vântul public și să ne fixăm atitudinea 
cuvenită faţă de procedarea guvernului. 
Inainte de a se deschide sesiunea de 
toamnă a Camerei să pornească Românii 
"din toate colțurile a se pregăti de pro- 
testare. In adunări poporale, mari sau 
parțiale, în diferitele adunări ale con- 
gregaţiilor, în consistoriile bisericești şi 
şcolare, în sinoade și congrese să por- 
nească murmurul de nemulțumire şi de 
sfântă indignare. Şi să vestim pe cei 
vinovaţi, că până ce nu-și vor retrage po- 
runca lor, între Români nu va fi linişte. 

Suntem siguri că nu va fi Român 
printre noi care să nu-și deă seama că 
este acum un moment pentru a da o 
luptă vijelioasă, dar în marginile dreptului 
şi ale constituţiei, în contra odioşilor dela 
guvern, cari ne-au provocat această du- 
rere. Freoţi şi laici, învăţători şi ţărani, 
în mâna voastră este acum soarta limbei 
şi a credinţei strămoşeşti. Adunaţi-vă de 
pretutindeni și spuneţi, că ați răbdat 
destul și că nu puteţi da voie unui Conte 
furibund să vă sugrume cele două mai 
scumpe patrimonii! 








“VIEAȚA LITERARĂ. 


loan Agârbiceanu, In clasa cultă. Vălenii de munte 
1909. 1 vol. 8° 281 p. — G. Baronzi, Poezii alese. Vălenii 
de munte 1909. p. 418 (1 leu 75). 

Din tipografia provincială dela Valeni ne 
vin două volume, despre cari ar fi păcat să tăcem: 
unul al dlui Agârbiceanu, tânăr şi cunoscut pro- 
zator dela noi, și altul al lui G. Baronzi, vechiu 
şi necunoscut poet, (mort la Bucureşti în 1896). 
O legătură, fireşte, nu este între uceste două cărţi 
şi numai întâmplător le semnalăm deodată. 

$ 

Asupra dlui Agârbiceanu sperăm să putem 
reveni în curând. Harnicia dsale și talentul cu 
care a ştiut să se ridice în rândul buniior pro- 
zatori de astăzi, ne îndeamnă să-i consacrăm 
odată mai mult timp și spaţiu. Aici numai câteva 
linii cu ocazia apariţiei celui din urmă al său 
volum. 

Dl Agârbiceanu este, evident, un sentimental. 
Fondul sufletese al tuturor scriitorilor ardeleni 
este de altfel în mare parte sentimental. Impre- 


jurările in cari se desvoltă şi atmosfera nou- 


roasă în cari trăesc le iau mult din voinţă şi le 
impun un grad de resemnare și de melancolie. 
Mai ales epoca de acum, — o epocă de transiţie, 
cu multe fenomene supărătoare în vieaţa socială 
a păturei ridicate — se repercutează dureros în 
scrierile lor. 





Ca orice sentimental, dl Agârbiceanu în- 
clină spre forma impresionistă. Nu este un po- 
vestitor dibaciu cu înălţimi epice, dar este un 
analitic fiu, şi un cugetător cu multă intuiţie. Ca- 
litatea aceasta îl fuce să observe adânc unele 
anomalii sociale, tipic ardeleneşti, — pe cari le 
fixează în câteva schiţe nuvelistice dela inceputul 
volumului — şi-i dă putinţa de-a analiză câteva 
stări sufleteşti de iubire, de așteptare şi groază, 
sau de mustrare a conştiinţei. 

Ceeace place în acest volum este între 
altele și actualitatea subiectelor, cum e de pildă 
povestea „Domnișoara Linuţa“, care înainte cu 
15 ani nu putea să fie scrisă încă. Dar nu poate 
să placă ori şi cui: transparenţa prea mare a 
tendințelor moralizătoare din unele bucăţi ale 
autorului și nici naivitatea unor motive intre- 
buinţate. Aşa de pildă este naiv și neartistic să 
iai drept motiv pentru o catastrofă sufletească 
faptul că un amant „nu are liceul complet“. De- 
asemenea nv este suficient întemeiată supărarea 
autorului în contra clasei culte pe motivul că 
doamnele sunt cârtitoare şi intrigante... Subiecte 
de aceste sunt potrivite pentru satire şi comedii 
de moravuri, nu pentru un stilist aşa de fin şi 
pentru un suflet aşa de gingaș ca al nuvelistului 
nostru. 

Atât deocamdată. 

Interpret al micilor conflicte din burghezia 
noastră, tălmăcitor discret al unor sentimente 





omeneşti, mânuitor foarte dibaciu al limbei noastre 
(puţinele ardelenisme fac chiar o impresie bună), 
dl Agârbiceanu va ajunge desigur la o expresie 
şi mai bărbătească a talentului său. Societatea 
noastră insă trebue în acest scop să-i creeze o 
situaţie demnă de însușirile lui şi să-i deă pri- 
lejul a ieși la orizonturi mai largi, căci el nu este 
un Pop-Reteganul oarecare, ca să-l laşi în prada 
micilor frământări dela ţară. 
a 

Numele lui Baronzi va fi foarte puţin cu- 
noscut generaţiei de astăzi. Cunoscătorii de lite- 
ratură mai veche însă şi cei ce și-au luat osteneala 
să răsfoiască vreodată revistele şi ziarele din 
a doua jumătate a veacului trecut, ştiu că acest 
scriitor nu merită soartea să fie cu totul dat 
uitării. 

Baronzi face parte din acea pleiadă de 
scriitori români cari de la 1848 incoace au 
umplut, cu talent foarte inegal, coloanele zia- 
relor cu tot felul de material literar, original şi 
tradus. Pentru a lărgi calea literaturei române, 
ei scriau versuri, lirice şi patriotice, satire şi co- 
medii, române și impresiuni de călătorie, — luând 
cu toţii pildă dela multilateralul Eliade Radulescu. 
In special Baronzi a tipărit peste cinci-zeci de 
opere, între cari traduceri de drame şi de 
romane sensaţionale (de Sand, Sue, Dumas şi 
Walter Scott), povestiri haiducești, legende, ba- 
lade, comedii fără rost şi drame fără valoare. 


© BCUCIuj ! 

Zidul chinez. 


Zilele aceste și-au făcut drum prin 
toată pressa noastră măsurile luate de 
guvernul din Budapesta faţă de con- 
gresul studenţesc din Iași. Sa publicat 
ordinul ministrului prin care se declară 
că toţi studenţii cari ar participă la acest 
congres vor fi eliminaţi dela institutele 
de învăţământ din ţară. Totodată s'au 
avizat primăriile și prefecturile să nu 
elibereze pașapoarte tinerilor cari ar dori 
să treacă granița în acest timp. 

Se potriveşte perfect cu mentalitatea 
specifică a guvernanţilor noştri acest 
ridicol draconism..... Izolarea sufletească, 
iată dogma pedagogiei ungurești când 
e vorba de creşterea tinerilor nemagbhiari. 
Să-l smulgi pe băiat din tot ce e al lui, 
să-i rupi din zi in zi toate firele cari îl 
leagă de casa de unde a pornit în lume, 
să-i risipeşti întreagă moştenirea sufle- 
tească și să-i dărâmi cu încetul puntea 
de trecere care duce la inima celor rămași 
acasă, — iată câteva principii de educaţie. 
Paralel cu această operă de distrugere 
admirabilul pedagog se crede dator și 
să edifice pe ruine. Şi zi de zi sistemul 
de educaţie diriguit de ministerul de 
instrucţie din Budapesta nu face altceva 
decât se trudeşte în iscodirea mijloacelor 
prin cari ar puteă ridică cât mai înalt 
şi cât mai inpenetrabil zidul chinez al 
desăvârșitei izolări sufleteşti care să îm- 
prejmuiască pe bietul osândit a învăţă 
carte în zilele noastre. Cum am spus în 
atâtea rânduri la acest loc, stupida utopie 
a maghiarizării a pătruns toate fibrele 
învăţământului la noi. Judecata asta 
nenorocită supune totul în şcoală. Pro- 
fesorul e degradat la rolul amoral de 
instrument cu care se intervertește su- 
fletul elevului. Concepţia acestui ienice- 
rism fără inimă urmează tendinţa de a 
îmbibă pe nesimţite pe școlar cu spiritul 
maghiar. O mulţime de abnormităţi din 
sistemul de învăţământ al şcoalelor de 
stat se explică prin această tendință. 
Desconsiderarea totală a învățământului 
limbei materne, desăvârșita lipsă de im- 





"PARA NOASTRA“ 


portanță a limbilor străine, strivirea minţii 
în cercul îngust al „culturii“ ungurești 
sunt tot atâtea roade ale acestui sistem. 
Prin astea cred guvernanţii noştri că 
duc cărămizi la zidul chinez ca care ar 
vreă să ne încercuiască cărturărimea 
noastră de mâne. Tot din acest ciudat 
tel de gândire răsar toate prigonirile 
tineretului, când acesta ar dori să se 
pună în contact cu spiritul naţional. 

lată congresul ce proiectase tine- 
rimea din Regat să ţină la lași. A fost 
destul să se svonească că studenţii uni- 
versitari din Țară aranjază un congres 
la care învită studențimea română din 
toate părţile, pentruca în ministerul nostru 
de instrucţie să se aprindă mânia oa- 
menilor. Din nou le-a trecut pe dinaintea 
ochilor fantoma grozavă a trădării de pa- 
trie, din nou sa descoperit planul in- 
fernal de-a anexă Ardealul pănă la Tisa 
și ministrul Apponyi, cu aierul de vi- 
tejie al omului care şi-a mântuit ţara 
de pierzare, împletește fulgere pe seama 
criminalilor... — Şi când colo de ce 
această înviforare groaznică de mânie, 
de ce chiotul ăsta selbatic? Pentru-ce 
să închizi granițele ţării ca în vreme 
de răzmiriţă și să-ți pui subprefecţii în 
mișcare?.. Mă rog, e o pacoste gro- 
zavă. Studenţii de universitate din o 
ţară vecină își învită la o petrecere de 
câteva zile colegii cari sunt de acelaș 
neam, de aceiaş vârstă şi de aceleaşi 
porniri ale sufletului. Iată crima. Și ca 
să vedeți până unde merge nebunia 
acestor oameni chinuiţi de arătări, să 
vedeţi cât de ridicoli sunt în tresărirea 
lor, publicăm programul serbărilor acestui 
congres. lată.l: 

După deschiderea congresului se vor 
aduce îa diacuţie următoarele: 

I. Starea Românilor de pretutindeni sub 
raportul cultural, economic şi social. 

1. Conferinţa unui student din regat asupra 
stărei culturale a poporului românese din Ro- 
mânia liberă. 

Se va studiă fiecare strat social, în parte, 
din acest punct de vedere şi se vor analiză 
toate consecinţele ce au decurs din o lipsă de 
cultură sau din o cultură înstrăinată. 

2. Conferinţa unui student din regat asupra 
stărei economice şi sociale a poporului Româ- 
nese din România liberă. 

Se va studiă fiecare strat social, în parte, 
şi se va arătă cum se înfăţişază, din acest punct 
de vedere, clasa rurală, clasa de mijloc: şi clasa 
dirigiată. 

3. Conferinţa unui student transilvănean 
asupra neamului nostru din Ardeal şi Fara Un- 
gurească. 

4. Conferinţa unui student bucovinean asu- 
pra neamului nostru din Bucovina. 

5. Conferinţa unui student basarabean asu- 
pra neamului nostru din Basarabia. 

6. Conferinţa unui student macedonean 
asupra neamului nostru din Macedonia. 

II. Chemarea studenţimei faţă de idealul 
cultural-naţional. 

Conferinţă în care se va arătă: 

Activitatea studenţească pentru ajutorarea 
ridicării culturale, economice și sociale a popo- 
rului român. 

Trezirea conştiinţei publice a intregului popor 
românesc faţă de problemele existenţei naţionale. 

Mijloacele prin care studenţimea va putea 
cooperă la realizarea acestor scopuri. 

III. Organizarea unitară a intregei studen- 
timi românești. 

1. Organizarea  studenţimei după centre 
universitare lucrând pe baza aceluiaş program 
elaborat în congres. 

Studenţimea din laşi şi Bucureşti îşi va 
alege, fiecare din sânul ei, la începutul fiecărui 
an universitar, câte un comitet de 12 delegaţi, 
cari vor reprezentă interesele studențești. 

2. Organizarea studențimei pe cercuri ju- 
deţiene, lucrând pentru aducerea la îndeplinire, 
fiecare în judeţul său, a aceluiaş program. 

In fiecare an se va ţine câte o întrunire 
de delegaţi ai celor două comitete, din laşi şi 
Bucureşti, succesiv în câte unul din aceste orașe, 
la care întrunire vor participă şi delegaţi ai tu- 
turor celorlalte centre universitare, unde formează 
un număr mai mare de studenţi români. 

Către acest comitet general se vor înaintă 
de fiecare cere judeţian câte un raport amă- 
nunţit, asupra activităţii sale anuale. Rapoartele 
acâste vor fi cercetate și date pubiicităţei. 

S'au mai propus o serie de chestiuni cari 
rămân a se discută şi hotări în congres: 








Dintre naraţiunile lui romantice s'a răspândit 
mai mult „Zinele Carpaţilor“, după cât ştiu eu 
foarte cunoscută şi în Ardeal, unde mai înainte 
se cetiă alături de „Ranele naţiunii“ de Iosif 
Vulcan. 

Meritul lui Baronzi faţă de scriitorii similari 
ca Aricescu, Pelimon, Tăutu, Istrati şi alţi elevi 
de ai lui Boltineanu (intre cari şi G. Grandea) 
eră, că aveă mai multă vervă poetică şi mai 
mult simţ pentru limba literară. El eră unul din 
bunii inţelegători ai limbei şi literaturei populare, 
ceeace face ca producţiunile lui în mare parte 
să fie și astăzi cetibile, pe când ale prietinilor 
săi să rămână mai mult ca titlu de documente 
literare ale vremilor. 

Foarte productiv, neapărat că Baronzi nu 
poate fi gustat decât prin o selecţiune bine in- 
tocmită a scrierilor lui. Diu păcate dl Iorga — 
editorul „Poeziilor alese“ — a fost prea puţin 
scrupulos la alegerea poeziilor vrednice a fi re- 
ţinute. Multe din cele 418 pagini de versuri sunt 
cu totul netrebnice și constitue un nămol, în 
care se ascund câteva perle lirice şi câteva ba- 
lade sau legende, plăcute pentru forma lor po- 
pulară și pentru sonoritatea versului. 

Ori cum, însă, este bine că s'a desgropat şi 
pus din nou în circulaţie. Baladele lui n'ar trebui 
să lipsiască de-aci înainte din antologii, sau din 
cărţile de cetire. Deasemenea sunt demne de 





cunoscut poezii lirice ca următoarea: 


Cu lacrimi de pale atunci plângeai 
Când elopotul morţii cu glasu-i de-aramă 
Sună ca s'anunţe că nu mai ai mamă 

Şi 'n lume orfană de ea rămâneai: 


Din genele-ţi negre curgea ca o rouă 

De lacrime albe pe rumena-ţi faţă, 

Pireai ca o roză ce frunteu-și răsfaţă, 
Să-şi scalde durerea, şi plânge când plouă. 


Indarn pieptu-ţi june de plânsete 'nfrângi, 
In plâns şi suspine tu-ţi pierzi frumuseţea, 
In lacrimi se trece curând tinereţea, 

Se stinge şi focul din ochii-ţi, când plângi. 


Să plângă o sclavă ce geme în lanţ, 
Să plângă săracul pe praguri străine, 
Ce vântură lumea lipsit de-ori-ce bine 
Şi-și cată azilul adesea 'ntr'un gant ; 


Să plângă proscrisul orfan de ai săi, 

Pe care tiranul îl face să piară 

Departe de scumpa şi dulcea lui ţară, 
Și 'n veci să se-ascunză de ochii cei răi. 


Când plânge-o copilă, Edenul se'nchide, 
Se 'ntunecă luna, cad stele din cer, 
Satana în fundul Infernului râde 

Și 'n negura ceţii luceferii pier.. 


Desigur: pentruca cetitorii să aibă un in- 
teres pentru astfel de versuri cu factură veche, 
dar cu un spirit destul de tineresc, ei trebue să 
le citească în mare parte cu ochii şi plăcerea 
istoricului literar şi nu cu pretenţiunea estetului 
exigent. Il. Chendi. 








TULES RENARD. 








Poveşti din natură, 


Moartea Brunettei. 


Filip, care venise să mă deştepte, mi-a spus 
că se sculase preste noapte s'o asculte, — şi 
c'aveă suflarea liniștită. i 

Dar, de azi dimineaţă, îl nelinişteşte. 

li dă fân uscat şi-i lasă. Ii întinde puţină 
iarbă proaspată. Dar Brunetta, lacomă de obiceiu, 
abiă se atinge de dânsa. Nu-și mai privește 
viţelul şi nu-i mai sufere 'oviturile de bot, când 
se ridică pe picioarele-i băţoase ca să sugă. 

Filip îi desparte și leagă viţelul departe de 
mă-sa. Brunetta nici nu pare că bugă de seamă. 

Neliniștea lui Filip ne cuprinde pe toţi. Pănă 
şi copiii vor să se scoale. Veterinarul soseşte, 
cercetează pe Brunetta şi o scoate din grajd, 
Ea se loveşte de zid și se poticneşte 'n prag. Ar 
cădea, dacă n'ar vârâ-o înapoi. 

— E tare bolnavă, — zice veterinarul. 

Nu îndrăzuim să-l întrebăm ce are. I-e frică 
de friguri de lapte, — boală adesea fatală, mai 
cu seamă la cele cu lapte bun. 

Aducându-și aminte, una câte una, pe toate 
câte le a crezut pierdute şi, totuș, le-a scăpat, 
el mânjeşte cu o pensulă şoldurile Brunettei. 


© BCUCIuj 

a) Raporturile dintre studenţime şi Liga 
Culturală. b) Căminuri studențești în București 
şi laşi. c) Un semn distinctiv studențesc. d) O 
serbătoare a studenţimei. e) Inființări de socie- 
tăţi de excursie, sport şi gimnastică. f) Infiin- 
ţări de societăţi filarmonice studenţeşti. g) Bi- 
rouri medicale juridice studenţeşti. 4) Chestii stu- 
denţeşti interne: seminarii, taxe, examene, pro- 
grame, regulament de disciplină etc. i) Reduceri 
pe căile ferate române. j) Apariţia unui organ 
studenţesc. 

Ca incheere, din punctele discutate şi ad- 
mise de congres se va întocmi un program ge- 
neral, care va călăuzi activitatea viitoare a stu- 
denţilor români de pretutindeni. 


Cetind și analizând acest program 
din punct în punct, te întrebi care e 
slova din care ai puteă culege primejdia 
acestei țări? Ori-ce minte sănătoasă va 
răspunde categoric: nu există! Din po- 
trivă sunt o mulţime de lucruri bune 
în acest program cari nu pot decât fo- 
losi şi cari din acest congres ar face 
un prilej de îmbogăţire a cunoștințelor 
pentru tineret. 

Se înțelege că în urma măsurilor 
ridicole ce s'au luat, tinerimea noustră 
va fi oprită de-a participă. Va rămâneă 
şi de astă-dată strivită în zidul chinez 
al sistemului de învățământ maghiar. 
Dar domnul ministru Apponyi poate fi 
încredinţat că sufletul băieţilor noștri 
are aripi atât de puternice încât să 
treacă acest zid. Sufletele tineretului 
nostru vor participă de sigur şi asta e 
mare mângăiere pentru noi. 

Doar şi noi în suflete ne punem nă- 
dejdea pentru ziua de mâne! 


Meetingul român din Bucovina. Joi în 6/19 
August s'a ţinut un mare meeting românesc în 
grădina şcoalei române din Suceava. Au asistat 
membrii comitetului executiv al partidului na- 
tional român, în frunte cu preşedintele său Dr. 
Flondor, deputaţii Onciul şi Lupu; delegaţi din 
întreaga Bucovină şi ai coloniei române din Viena. 
Toti oratorii au condamnat atitudinea neromâ- 
nească a deputaţilor disidenţi Hurmuzachi, Simio- 
novici şi Isopescu Grecul, somându-i să se tn- 
toarcă la matca naţiunii şi să remâie credincioşi 
naţiunei întregi. La sfârşitul adunărei s'a votat 
o moţiune de încredere dată comitetului executiv 
al partidului. i 











Schimbare de front?... 


— Analiza articolului din „Pesti Hirlap“. — 


La noi a făcut destulă sensație un 
articol din „Pesti Hirlap“, care tratează, 
cu toată căldura posibilă, pentru împă- 
carea Ungurilor cu Dinastia. Surprinderea 
a fost cu atât mai mare, cu cât acelaş 
ziar scrisese, cu vre-o două săptămâni 
înainte, într'un ton foarte nesábuit, un 
scandalos articol despre vizita arhidu- 
celui Francisc Ferdinand la Sinaia. E 
atât de semnificativă această bruscă 
schimbare în opinia acestui ziar, încât 
pentru momentele de față, când poli- 
tica guvernului şi a partidelor este atât 
de tulbure, ea creşte mult în importanţă 
şi merită o specială atenţiune, căci în- 
seamnă o nouă direcţie, 


După ce numitul ziar constată cu 
destulă amărăciune, că Ungurii astăzi 
nu mai au simpatii nici în ţară, nici în 
afară din Regat şi că este peste putință 
a luptă cu perspective de reuşită împo- 
triva tuturora, spune că este datoria lor 
a se împăcă cu unii dintre acești duş- 
mani şi în primul rând cu Dinastia: 


„Mărturisim fără inconjur, că interesul ţării 
pretinde să facem pace cu Coroana și cu Di- 
nastia. Fiindcă, dacă privim cu mintea sănătoasă, 
nici war trebui să considerăm Dinastia ca duş- 
mană nouă. Aici e vorba de o neînțelegere... 
Şi va trebui ca să se pună odată capăt răsbo- 
iului dintre naţiune și familia domnitoare. Trebue 
să ne împăcăm cu Regele în toate chestiunile cari 
ating drepturile personale ale Suveranului şi in- 
teresele Dinastiei. Trebue să se schimbe în sfârşit 
direcţia tendințelor politicei ungurești. Energia 
noastră nu trebue să se peardă în atacurile tm- 
potriva Coroanei, slăbind astfel prestigiul ei şi 
al nostru...“ 


Pasagiul acesta conţine deci mărtu- 
risirea atât de prețioasă pentru noi, că 
Ungurii de mai mult timp încoace au 
fost dușmanii violenți ai Dinastiei, dar că 
politica aceasta a lor a rămas infructuoasă 
şi nu are sorţi de izbândă nici în viitor. 
Astăzi nu le-a rămas decât o recu- 
noaştere a greșelii şi o capitulare ruşi- 





noasă — un al doilea Vilâgos, după 60 


de ani — făcând act de supunere. 


Şi care este întâia dovadă a supu- 
nerii lor? 

„Ca să putem restabili pentru timp mai în- 
delungat legătura cu Dinastia, trebue să rezolvăm 
chestiunile discutate între noi. Familia Habsbur- 
gilor este o familie militară. Atât Regele cât şi 
Moștenitorul Coroanei sunt foarte susceptibili 
când este vorba de armată. Trebue deci să 
căutăm mai întâi a ne înţelege în acest punct, 
ceeace s'ar puteă și în baza formulei lui An- 
drăssy. Este o datorie a coaliţiei de a nu se re- 
trage, înainte de a fi produs această impăcare 
pe terenul militar. Să căutăm deocamdată a ne 
mulţumi și cu mai puţin şi, dacă prin armată nu 
putem obţine nimic pentru. cauza maghiară, să 
încercăm a ne întări în alte direcții.“ 


Pe cum vedeţi, aici este vorba de 
un fel de „Riickwărtskoncentrierung“. 
In chestiunile militare Ungurii vor 
desarmă încurând.  Convinşi în sfârşit 
ca armată națională nu pot să obțină, 
ei fac Impăratului plăcerea de a-i recu- 
noaște drepturile suverane. Aceste drep- 
turi recunoscute, ei speră că vor aveă 
pe Împărat de amic și aliat la toate 
trebuinţele lor şi îl vor puteă întrebuinţă 
în special pentru scopurile de magbhia- 
rizare. 

„E nevoe deci — continuă „P. H.* — de 
o totală schimbare de front a politicei maghiare. 
Trebue să conducem națiunea către o altă ţintă, 
nu împotriva Regelui. Dutoria noastră este ca 
împreună cu Regele să combatem pe duşmanii no- 
ştri interni şi pe cei dinafară. Dintre naționalităţile 
nemaghiare trebue să alegem pe cele pacinice, pen- 
truca să le contopim cu noi cu ajutorul instruc» 
țiunei publice, iar pe cei renilenți să-i sdrobim cu 
forța. Iată pentru ce se cuvine să-i dăm „pace 
armatei şişsă ne_luămyînj schimbgde la 0- 
trebue reţinute, căci ele ne vorbesc, în 
mod ofenzător, de un târg ruşinos pe 
care Ungurii socotesc că îl vor puteă 
face cu suveranul, Ca răsplată la schim- 
barea de front al politicei lor ei pretind 
înjosirea Suveranului de a le întinde 








— Are să facă efect de visicatoare. Nu 
cunosc compoziția exactă: am primit-o dela Paris. 
Dacă răul nu atinge creierul, scapă singură ; altfel, 
voiu intrebuinţă metoda apei reci, care sperie pe 
tărani; dar ştiu cui vorbesc... 

— Mă rog, domnule... 

Culcată pe paie, Brunetta abiă mai poate 
suportă greutatea capului. Se oprește din rumegat. 
Parcă-şi ţine răsuflarea, ca să audă mai bine ce se 
petrece într'ânsa. 

E învelită intr'o pătură, fiindcă urechile şi 
coarnele răcesc. 

— Mai e speranţă, pănă ce nu-i cad urechile! 
— zice Filip. 

Inzadar încearcă de două ori să se scoale. 
Respiră tare, în intervale tot mai mari. Dar iată 
că-și lasă capul, căzut pe partea stângă. 

— Se încurcă lucrurile! zice Filip, şezând 
pe vine și murmurând cuvinte mângăietoare. 

Capul se ridică şi recade pe bordul ieslei 
cu atâta greutate, încât izbitura ne face să scoatem 
un „ohl“. 

O îmbiem cu paie, ca să nu se omoare. 
Ea întinde gâtul și picioarele în toată lungimea 
lor, ca in păşune, pe vreme de furtună. 

Veterinarul se hotărește să-i lase sânge, Nu 
se preă apropie de dânsa. E tot așa de învăţat 
ca şi un altul, dar trece de mai puţin curajos. 

La cele dintâi lovituri ale- ciocanului de 
lemn, cuţitaşul alunecă pe vână. Dar o lovitură 


- 








mai sigură, face ca să țâşnească sângele în căldarea 
plină pănă sus cu lapte de obiceiu. 

Ca să oprească ţâşnitura, veterinarul trece 
un ac de oţel prin vână. Brunetta s'a ușurat. O 
învelim dela cap pănă la coadă într'un cearcaf 
muiat în apă de puț și-l schimbăm des, căci se 
încălzeşte repede, Nici nu mai tremură. Filip o 
ține strâns de coarne, ca să dea capul deoparte. 
Ca imblânzită, Brunetta nu mai mişcă. Nu se ştie 
dacă merge mai bine sau dacă starea ei s'a 
înrăutățit. Suntem trişti, dar tristeţa lui Filip este 
întunecată ca aceia a unui animal ce ar vedea 
un alt animal suferind. 

Sotia lui ii aduce supa de dimineaţă. Mănâncă 
fără poftă, pe un scăunel, şi wmo isprăveşte, 

— S'a isprăvit! zice el. Brunetta se umflă, 

Mai întâi ne îndoim, — dar Filip a spus 
adevărat. Se umflă vâzând cu ochii şi nu se 
mai desumflă. Ca şi cum aerul intrat nu puteă 
să mai iasă. 

Nevasta lui Filip întreabă: 

— A murit? 

— Tu nu vezi? zice Filip, aspru. 

Soţia lui Filip iese în curte: 

— N'o să mă mai duc în curând să cumpăr 
una alta! 

— Ce alta? 

— Altă Brunettă,.. 

— Ai să te duci când voiu vol eu! răspunde 
el cu un glas de stăpân, care mă surprinde. 





Incercăm să ne prefacem că accidentul mai 
mult ne irită numai, decât ne 'ndurerează. Spunem 
deja că „Brunetta a crăpat“. 

Dar seara, am întâlnit pe clopotarul bise- 
ricei şi nu ştiu ce m'a oprit să-i spun: 

— Ține cinci franci şi du-te de trage clopotele 
pentru cineva care a murit în casă, la mine.... 


Țapul. 

Inaintea lui, îi trece mirosul. Ţapul nici nu 
se vede încă şi mirosul e colea. 

Păşeşte 'n capul turmei şi mieii îl urmează 
deavalma, intrun nor de praf. 

Are păr lung şi uscat, ca o cărare dealungul 
spinărei. E mai puţin mândru de barbă decât de 
talie, căci şi capra are barbă subt bărbie. 

Când trece, unii își astupă nasul. Altora le 
place mirosul acesta. 

Nu se uită nici la dreapta, nici la stânga: 
umblă ţeapăn, cu urechile ascuţite și cu coada 
scurtă. Nu ştie dacă oamenii l-au încărcat cu 
păcatele lor şi, serios, lasă să cadă un şir de 
masline. 

Il chiamă Alexandru, — nume cunoscut 
chiar de câini. 

Când s'a sfârşit ziua şi soarele a dispărut, 
el intră 'n sat cu semănătorii.., Si coarnele, 
încovoiate de bătrâneţă, au, încetul cu încetul, 
forma secerei... 

mâna pentru maghiarizarea prin teroare 
a naționalităților. Este aceasta desigur 
cea mai înaltă ofensă ce se poate aduce 
unui Suveran, chemat a ‘fi părintele 
de-opotrivă de drept pentru toţi fiii cre- 
dincioși ai ţerii... 

Dacă presa maghiară își anunţă în 
acest chip schimbarea de front al poli- 
ticei maghiare; dacă Andrássy şi Ap- 
ponyi, cari inspiră aceste articole, cred 
că vor reuși în planurile lor şi că se va 
găsi un Suveran să se preteze la astfel 
de pace pentru binele ţerii, — n'avem 
decât să-i plângem şi pe unii și pe alţii. 

O schimbare de front, da, se va 
face inevitabil, căci cu rezistența „na- 
țională“ cea mai înverșunată Ungurii 
n'o să reuşască în pretenţiunile lor pri- 
vitoare la armată. Cât pentru răsplată, 
însă, pentru acea schimbare silită, atât 
„Pesti Hirlap“ cât şi ceice îl inspiră 
pot să-și pună pofta în cui, căci pe 
noi nu ne sperie. Credinţa noastră în 
Suveran este mult mai statornică decât 
s'o clatine asemenea presupuneri atri- 
buite M. Sale. 


Domnul Babeș scrie. Din nou a început cu 
articolele dl Babeş. In presa ungurească cetim 
zi de zi articole, notițe, scrisori, rectificări tic- 
luite de di Babeş. Ce să spunem despre truda 
asta zadarnică de-a cără apa cu ciurul? Am 
cetit articolele din „Alkotmány“ în cari dl Babeş 
critică ordinul lui Apponyi. E atât de departe 
dusă loialitatea, e atât de vinovată concilianţa 
tonului folosit faţă de guvern şi atât de des 
atinsă coarda „moderaţiunii“ incât, la dreptul 
vorbind, te cam enervează aceste nesfârşite chi- 
țibuşerii avocăţeşti. Deadreptul supărătoare e 
judecata ce lansează D-sa cu ori-ce ocazie asupra 
partidului nostru naţional, asupra „ultraiştilor“, 
cum zice D-sa. Ne-am repetă cuvintele spuse în 
diferite rânduri, dacă am căută să apreciem din 
nou cunoscuta acţiune a d-lui Babeş. Ar fi şi 
de prisos, fiindcă dl Babeş e un incorigibil re- 
cidivist în greşelile d-sale de judecată politică, 
pe cari le reediteaza din timp în timp, când cu 
naivitatea omului cinstit, când cu inteligenţa spe- 
culativă a omului de afaceri.. De ce să-i mai 
turburăm intenţiile ?..... 








"PARA NOASTRA“ 


REVISTA POLITICĂ. 


Medicii Români bucovineni și congresul din 
Budapesta. Faţă cu svonurile mincinoase răspân- 
dite de pressa maghiară, medicii români din Bu- 
covina publică următoarea declaraţie: 

„Ziarele ungurești şi după ele cele austriace, 
în frunte cu „Neue Freie Presse“, au răspândit 
despre noi medicii români din Bucovina vestea 
calomnioasă, că noi am fi desavuat memorandul 
lansat de colegii din România. 

In faţa acestei calomnii medicii români din 
Bucovina au luat cu unanimitate următoarea de- 
ciziuue: 

Subserişii medici, ca reprezentanţi ai tu- 
turor medicilor români din Bucovina, se declară 
solidari cu colegii lor români din celelalte ţări; 
sunt întru toate de acord cu memorandul lansat 
de corpul medical din România şi decid ca în 
faţa persecuţiunilor neomenoase la cari sunt su- 
puşi fraţii lor din Ungaria să se absenteze dela 
congresul internaţional de medicină ce se va ţine 
anul acesta la Budapesta, 

Dr. loan cavaler de Volcinschi, profesor ce. 
r. şi directorul Maternităţii din Cernăuţi, mare 
proprietar, deputat, ete., dr. Const. Zurean, di- 
rector al spitalului de alienaţi; dr. Eud. Procopo- 
vici, medie primar; dr. Eus. Isopescul, medie 
primar; dr. Oct. Gheorghian, medic primar ; dr. 
I Bodea, med. ord. al spitalului de copii; dr. Ț. 
Lupu, directorul spitalului din Suceava; dr. I. 
Mălinaşiu, medic primar, Câmpulung; dr. A, Gri- 
gorovici, Suceava; dr. N. Dracinschi Iacobeni. 


o 

Libertăţi maghiare.. Acum câţiva ani a ră- 
posat cunoscutul scriitor poporal şi învăţător loan 
Pop Reteganul, unul dintre cei mai harnici mun- 
citori pe ogorul literaturii poporale. Invăţătorii 
români din Sălagiu au luat atunci iniţiativa unei 
colecte publice cu scopul de-a adună bani pentru 
ridicarea unui monument neuitatului lor coleg. 

Ministrul de culte Apponyi a oprit colecta 
publică. 

Acuma's 5 ani, reprezintanţii învăţătorilor 
gr.-cat. au ţinut în Cluj o întrunire pentru a dis- 
cută modalităţile înfiinţării unei Asociaţii mai 


mari a tuturor învăţătorilor români gr. cat., — 


cum au şi învățătorii unguri. 
S'a alcătuit — prin harnicul profesor pen- 
sionat Gavril Trif — un proiect de statute, ur- 








Viespea. 
Are să sfârșească prin a-şi strică talia. 


Păianjenul. 
Toată noaptea pune peceţi, în numele lunii. 


Gândacul. 
Negru şi lipit ca o gaură de broască. 


Furnicile. 
Fiecare seamănă cu cifra 3. 
Şi sânt! Şi sånt! 
Sânt 33333333333... până la infinit... 


Via. 
Toţi butucii ei pe aragul drept prezintă 
arma. 
Ce aşteaptă ? 
Strugurii nu es încă în anul acesta, iar foile 
de viţă nu mai slujesc decât la statui... 


Porcul. 


Morocănos dar familiar, îţi bagi nasul pre- 
tutindeni și umbli cu dânsul cât umbli cu 
picioarele, 

Ascunzi subt urechi, ca foile de sfeclă, 
ochii tăi de coacăzi. 

Eşti burtos ca o agrișă. Ca dânsa ai părul 
lung, pielea curată şi coada scurtă, în covrig. 

Răii îţi zic „Pore murdar !“ 





Ei spun că dacă nimic nu te desgustă tu 
desguști pe toată lumea şi că nu-ţi plac decât 
lăturile. 

Te calomniază | 

Să te spele, — şi ai să fii curăţel, 

Te neglijezi, — din vina lor. 

Te culci după cum ţi se face culcușul, iar 
murdăria nu este decât a doua ta natură... 


Fluturele. 


Biletelul dulce, 
Indoit în două, 
Caută adresa 

Unei flori în rouă... 


Eminescu 





lui V. G. M. 
Profet al unui neam în aşteptare, 
Ce-şi plămădise `n lacrimi viitorul, 
In limbi de foc îți prefăcuşi tot dorul 
Ca să-i arăţi o cale de 'nâlțare. 


Dar — când pe alt drum neamu-şi luă sborul, 
Cu jertfe mari şi cu dureri amare,— 
Credinţa-ţi se schimbă ‘n îngrijorare 

Şi cu blestem vorbi Judecătorul. 


Totuş sfântă-i cântarea-ți sbuciumată 
Ce-ţi prăpădi frumseța de vieaţă: 
Intra tebândei larmă "'nfrigurată 
Ea fu mustrarea 'nvinşilor semeaţă..... 
Ce scump plătim, o! țară încercată, 
Lumina zorilor de dimineaţă ! 
14 Iunie 1909. Botoșani. L A. T. 

mându-se întru toate statutele Asociaţiei învăţăto- 
rilor unguri, statute deja aprobate, — şi, totuş, 
sfârşitul a fost eă ministrul n'a voit şi nu vrea 
să aprobe statutele... 

Trăim in Ungaria.... 

o 

Unde au rămas corifeii? Deputatul Kossu- 
thist Becsey a convocat pe Dumineca trecută o 
mare întrunire publică la Seghedin, vestitul oraş 
curuțesc, pentru a luă poziţie în chestiunea băncii 
autonome. 

Deși se făcuse reclamă americană, la în- 
trunire n'au luat parte decât vre-o 2000 de oa- 
meni şi vre-o 50 de deputaţi recrutaţi din şirul 
celor mai iluştri necunoscuţi. N'a fost de fată 
nici unul dintre marii propagatori ai ideii înfi- 
inţării unei bănci naţionale independente: nici 
Justh, nici Nagy, nici măcar caraghiosul conte 
Barbă-lungă Batthyányi... 

Fireşte, sa primit cu mare însufleţire o 
moţiune prin care se cere înfiinţarea băncii na- 
tionale la 1911 şi decretarea autonomiei vamale 
la 1917. 

Prin urmare, la 1911 nu se va înfiinţă banca 
autonomă, iar la 1917 nu se va decretă auto- 
nomia vamală. 

Revoluţionarii ajunși bizantini trebue să 
aducă hotăriri radicale ca să aibă prilej de-a 
nu se ţineă de ele. 


Un răspuns mincinos. 


După o serie lungă de încercări de-a răs- 
punde la memoriul medicilor din România adresat 
colegilor din lumea întreagă, în preajma con- 
gresului dela Budapesta, își incearcă norocul și 
asociaţia „Országos magyar szövetség“ din Bu- 
dapesta. Răspunsul acestei asociaţii şoviniste, în 
care directiva o au contele Eszterházy, cunos- 
cutul publicist Jancsó Benedek, deputatul Nagy 
Emil și alţii, nu stă la un nivel mai înalt decât 
răspunsurile medicilor unguri. E şi acesta o in- 
şiruire de fraze declamatorice şi mincinoase. 

Fireşte, asociaţia aceasta vorbeşte în nu- 
mele „dreptăţii obiective“, terfelite de medicii 
români cari în memoriul lor „au afirmat lucruri 
în vădită contradicţie cu adevărul“. 

Să procedăm în mod sistematic. 

Asociaţia şovinistă pretinde că medicii ro- - 
mâni au fost tendenţioşi când au afirmat că d-na 
Vlad a fost condamnată pentrucă a indemnat 
copiii să-și iubească limba maternă. „Adevărul 
e că d-na Vlad a agitat impotriva limbii sta- 
tului... Şi medicii români n'au spus, în memo- 
riul lor, că dna Vlad a fost graţiată...* 

Ne simţim dispensaţi să mai discutăm che- 
stiunea cum e a se califică „crima“ dnei Vlad, 
când ştim că în Ungaria orice acţiune, fie cât 
de nevinovată, e calificată drept „agitaţie“. Ad- 
mitem de-asemenea că medicii români n'au co- 
municat colegilor lor că dna Vlad a fost graţiată... 
Au avut, însă, un motiv foarte grav: grațiarea a 
venit după publicarea acelui memoriu şi a fost 
atribuită, chiar de către o parte a pressei ma- 
ghiare, memoriului din chestiune. 

Răspunsul unguresc aprobă apoi hotărirea 
ministrului de culte care a oprit studenţimea ro- 
mână din Ungaria să ia parte la congresul stu- 
denţesc din România şi afirmă că ministrul de 
culte a făcut acest lucru, fiindcă la „congresele 
studenţeşti din România nu se discută chestiuni 
de ştiinţă, ci se face politică iredentistă şi anti- 
maghiară“. Cât de puţin întemeiat e pretextul 
acesta se vede din articolul nostru ce-l publicăm 
la loc de frunte. 

Răspunsul unguresc contestă şi adevărul 
afirmat de medicii români că „celor trei milioane 
de Români din Ungaria li se face cu neputinţă 
să se instruiască în limba lor maternă“. Şi do- 
vada? E straşnică: „Românii din Ungaria au avut 
în anul şcolar 1906/7 2760 şeoli româneşti, adecă, 
în proporţie, mult mai multe decât Regatul Ro- 

mâniei, care a avut numai 4207 şcoli, câtă 
vreme, în proporția numărului locuitorilor, ar fi 
trebuit să aibă 5500...* 

Răspunsul unguresc uită, însă, să spună că 
statul n'a contribuit la înființarea şi susținerea 
acestor şcoli, până acum, cu nimic... Şi uită să 
spună că dacă există atâtea şcoli, cauza e că 
până acum miniştri de culte ai Ungariei n'au reuşit 
să ni le râpiască. Uită să spună câte mizerii au 
să îndure şcolile aceste şi învățătorii lor din partea, 
tuturor organelor statului... 

Cea mai îndrăzneață minciună urmează, 
însă, numai acum. 

„In şcolile de stat, precum și în şcolile 
poporale şi comunale cu limba de propunere 
maghiară, şcoli ce se află în ținuturile locuite 
de români — -pretutindeni se propune limba ro- 
mână unde numărul elevilor români impune nece- 
sitatea propunerii ci...“ 

Desfidem pe oricine să ne arete o singură 
şcoală măcar cu limba de propunere maghiară 
în care limba română să fie tolerată măcar ca 
limbă de conversaţie a elevilor români! 

Răspunsul unguresc, firește, găseşte că e 
foarte just ca religia să se propună elevilor cari 
urmează la școli ungurești în limba ungurească 
„fiindcă limba ungurească e limba oficială a 
statului“ ..... şi adaogă că „protestele bisericilor 
zomâne au pornit din motive de confesionalism 
condamnabil“ ... 

Şi aici, neprihăniţii dela Asociaţia budapes- 
“tană se indignează rău şi se miră cum de „me- 
-dicii români au îndrăznit să ridice acuze atât de 
grave împotriva statului ungar, când ei însiși 
sunt supușii unui stat, în care 100.000 de ma- 
„ghiari-ciangăi n'au nici o şcoală cu limba de 
propunere maghiară ...* Argumentul acesta e 
.atât de puţin serios, încât nu ne vine să credem 
că cei ce-l invocă n'au râs ei insişi când l-au 
invocat. 

Dar ce să zicem de minciuna şi mai îndrăz- 
neaţă ce urmează numai decât? 

„Guvernul român l-a silit pe episcopul bi- 
-sericei rom. catolice din România nu numai să-şi 
opriască preoții să le predice ciangăilor-maghiari, 
în bisericile romano-catolice, în limba maghiară, 
ci chiar să-și opriască preoții să-și spove- 
diască credincioșii lor maghiari în limba 
maghiară“ ? 

Dacă cei ce au redactat răspunsul ungurese 
ar fi oameni serioşi şi nepreocupaţi ar trebui să 
ştie cât de mare deosebire este între noi Ro- 
mânii din Ungaria şi maghiarii din ţara Româ- 
nească... Noi suntem cetăţeni ai Ungariei, ma- 
.ghiarii din România sunt cetățeni străini. Ma- 
.ghiarii din România sunt toleraţi cari în orice 
moment pot fi avizaţi să plece din ţară; noi 
suntem aici cetăţeni autohtoni pe cari nimeni 
nu ne poate sili să ne părăsim vatra stămo-= 
şească.... decât poate mizeria, și asupririle celor 
cari ar trebui să vegheze asupra prosperării 
noastre. 

Şi cu toate aceste, maghiarii din România, 
:supugii aceia străini toleraţi, se bucură de mai 
multe drepturi decât ne bucurăm noi aici: au 
şcolile lor, au bisericile lor, reuniunile lor de 
cântare, ziarele lor, societăţi culturale de tot 
felul.... şi wau nici procese de pressă, nici pro- 
cese de agitaţie, nici percbhiziţii domiciliare, nici 
‘inchisori grele dacă cântă imnul maghiar.... 

E prea ridicol acest răspuns unguresc decât 
să merite să-l combatem mai serios. 

Sau, doară, e argument demn de nişte băr- 
baţi serioşi, când se afirmă că „în parlament nu 
sunt decât 14 deputaţi români fiindcă alegătorii 
români nu vor să ştie de agitatorii români..." 

Dar morţii dela alegeri? Dar bătăile și te- 
rorizările, încălcările de domiciliu, arestările fără 
orice cauze serioase? De ce se săvârgesc toate 
„ fărădelegile aceste electorale? Poate pentrucă 


alegătorii români nu vor să ştie de candidaţii lor 
români ? 

Ridicol şi lipsit de logică cum e acest 
răspuns unguresc, un merit tot trebue să-i re- 
cunoaştem: a reuşit să dovedească cât de multă 
dreptate au medicii din România în memoriul lor! 


Şovinismul maghiar condamnat. 


— Părerile unui străin. — 


Cunoscutul publicist şi politician austriac 
baronul Clumecky, care in repeţite rânduri s'a 
ocupat cu chestiunile politice iaterne ale monar- 
hiei noastre, dând dovadă de o înaltă înţelegere 
a acestor chestiuni, publică într'o revistă vieneză 
un nou articol atrăgând atenţia lumii asupra si- 
tuaţiei insuportabile pe care trebuie s'o supoarte 
Românii din Ungaria. 

In primul loc distinsul publicist se ocupă 
de chestia băncii naţionale, care nu interesează 
în chip special pe români, ci constitue o pri- 
mejdie pentru întreg statul maghiar. 

„Pe când partizanii despărțirii băncii — 
continuă apoi — îşi predică pretutindeni evan- 
ghelia, s'a ridicat în fine din Ungaria o voce 
pentru unitatea băncei. O voce unică, dar foarte 
cumpănitoare. Szterényi, conducătorul de fapt al 
ministerului de comerţ şi mâna dreaptă a lui 
Kossuth, a prevenit cu multă stăruinţă, în dis- 
cursul dela Braşov, înpotriva primejdiilor unei 
precipitate despârţiri a băncii. Dar pănă când 
Kossuth singur nu va ieşi din rezervă şi nu-şi 
va găsi curajul să păşească personal în contra 
grupului băncii, iar nu numai prin fonograful 
său Szterânyi, nu trebue să sperăm într'o diver- 
siune In rândurile partidului independenţii.... 

„De curând ministrul cultelor Apponyi a 
repetat interzicerea de a se predă învăţământul 


religios în limba română şi a ameninţat pe episcopi. 


cu retragerea congruei, dacă acest ordin nu va 
fi executat. l 

„Această imprejurare ne ocazionează iarăş 
o privire asupra politicei de tiranizare pe care 
o practică ungurii faţă de naţionalităţi. 

„O frumoasă ilustrație a samavolniciei ma- 
ghiare. 

„Mai deunăzi mergeă la primblare un copil 
de cinci ani, având în păr un fione în culorile 
naţionale. 

„Nici o indoială: delictul de asimuţare în 
contra statului maghiar fusese săvârşit şi acest 
păcat trebuiă ispășit cu străşnicie. De fapt, tatăl 
copilului ispăşiă crima cu cinci zile de inchisoare, 
100 de coroane amendă şi perderea slujbei de 
secretar comunal, — iar mama cu 5 zile de în- 
chisoare şi 5 coroane amendă.... Și fiindcă eră 
posibil ca doica să fi pus în părul copilului fioncul 
înalt-trădător, trebuiă să îşi ia şi dânsa răsplata. 
Dânsa scapă cu două zile de închisoare şi 2 co- 
roane amendă. 

„Dintr'un spirit identic izvorâse şi cunos- 
cuta sentinţă contra d-nei Ana Vlad, care a fost 
condamnată la mai multe luni de închisoare şi 
la o mare amendă, pentrucă într'o şcoală sus- 
ţinută de români îndemnase pe copiii români 
să-şi cultive limba maternă. 

„In prezenţa unor asemenea fapte mai poate 
să se mire cineva că relaţiile dintre naţionalităţi 
şi maghiari devin din an în an mai otrăvite şi 
mai dușmănoase ? 

„Neparticiparea medicilor români şi croaţi 
la apropiatul congres din Budapesta, nepartici- 
pare ce-şi găseşte explicaţia tocmai în toate 
acestea, a stârnit în cercurile ungurești o indig- 
nare sgomotoasă. Și totuş această abţinere este 
numai consecinţa firească, de la sine înţeleasă, 
a politicei samavolnice exercitate ani de zile de 
cercurile conducătoare şi a constringerii draco- 
nice cu care gratifică pe toţi aceia cari caută 
să se sustragă maghiarizării silnice.“ 

Răspunsul nostru pressei maghiare. 


Toate ziarele franceze din Paris publică răspunsul 


dat de pressa română din Ungaria, în urma iniţiativei luate ” 


de „Tribuna“ din Arad, minciunilor îndrăzneţe adunate de 
ziariştii maghiari în răspunsul lor la apelul ziariştilor francezi 
în chestia procesului dela Agram. 

Rândurile noastre de apărare sunt: 


Onorate confrate! 


Aţi adresat zilele trecute sindicatului zia- 
riştilor unguri din Budapesta o telegramă, rugându-i 
să intervie in favoarea acuzaților din procesul 
dela Agram. Răspunsul ce a-ţi primit nu ne miră. 
Pressa ungurească susţine, prin o tradiţie de 
40 de ani, un regim de asuprire și violentare a 
tuturor neamurilor străine din Ungaria şi, printr'o 
consecinţă logică, nici în cazul acesta ea nu 
puteă să ia parte decât pentru opresori și contra 
celor persecutați. 

Răspunsul acesta al ziariştilor din Budapesta 
cuprinde însă alte pasagii. pe cari nu le putem 
lăsă nedesminţite. Astfel se spune în acel răspuns 
ce vi s'a adresat că: „Trecutul pressei ungurești 
este plin de pildele cele mai frumoase, de lupte 
pentru libertatea presei, lupte pe cari ziariştii, 
ziarele şi presa ungurească întreagă le-au dus 
contra unor atacuri serioase“. 

Și mai la vale se zice: „Opinia publică a 
Ungariei a condamnat şi combătut în tot trecutul 
ei ori-ce silnicie, orice opresiune de rasă sau de 
religie şi ori-ce regim de teroare“. 

Sunt aceste două afirmaţiuni pe cât de 
temerare, pe atât de neadevărate. Presa ungu- 
rească, fiind în mare parte subvenţionată direct 
ori indirect de guvernul unguresc, se foloseşte 
de orice prilej spre a apără sistemul actual de 
opresiune a tuturor nemaghiarilor din ţară. Pri- 
gonirea asta a mers atât de departe încât a 
oprit pănă şi cel mai elementar drept politie 
într'o ţară constituţională, dreptul asociaţiei po- 
litice şi al formării de partide politice pentru 
nemagbhiari. 

In acest sistem general de opresiune intră 
şi prigonirea cu toate mijloacele statului a presei 
nemaghiare. Nu mai inzistăm asupra unor măsuri 
de vexaţiune mai mărunte, ca bunăoară oprirea 
vânzării acestei prese la toate debitele de ziare 
dela gările tuturor liniilor din ţară, asupra şica- 
nărilor mărunte atât de simţitoare totuş pe cari 
le îndură presa noastră la transportul poștal, 
întârzierea telegramelor și scrisorilor mai impor- 
tante adresate ziarelor nemaghiare etc. ete. 


Voim să arătăm cu fapte cât adevăr este 


în cuvintele mai sus citate ale confraţilor noștri 
unguri despre libertatea presei în Ungaria. După 
o statistică întocmită anul trecut în luna August, 
în cei din urmă 2 ani şi 4 luni, numărul con- 
damnaţilor politici pentru pretinse „delicte poli- 
tice de presă“ a fost de 226, osândiţi în total 
la 181 de ani 3 luni şi 6 zile temniţă, iar amenzile 
şi cheltuielile de proces s'au urcat la suma de 
200,000 coroane. 

Adaugăm că cu toate aceste prigoniri poli- 
tice manifeste nu ni-s'a dat să cetim -în presa 
ungurească niciodată un cuvânt de reprobare pentru 
acest regim de prigonire. Avem, însă, dimpotrivă, 


prilejul zilnic de a ceti în aceiaş presă ungu- 


rească, care se laudă că „trecutul ei e plin de 
pildele luptelor pentru libertatea presei şi a 
gândirii“, apeluri adresate ministerului public, să 
aplice cu toată rigoarea legile împotriva pretinselor 
noastre „instigaţii* şi o mare parte a acestor apeluri 
ne-a adus noi prigoniri şi suferinţi. 

In asemenea  imprejurări, stimaţilor con- 
fraţi, ințelegeti că a fi gazetar și a face gaze- 
tărie în Ungaria, dacă nu susţii regimul actual 
de asuprire, şi mai ales dacă nu ești ungur, în- 
seamnă un martiriu. Mizeria, temnita, ruina fizică 
şi materială sunt azi soarta gazetarului nemaghiar 
şi mai ales român, din Ungaria. Şi culmea, spre 
a-ţi luă şi posibilitatea ca să-ţi asiguri o retra- 

gere după o viaţă petrecută în muncă excesivă, 
în persecuții vecinice şi în temniţi, guvernul nu 
permite formarea unui sindicat al ziariştilor ro- 


- mâni şi ori de câte ori s'a încercat formarea 


lui, guvernul unguresc a refuzat aprobarea sta- 
tutelor noastre — pentru a ne da pradă mize- 
riei sigure şi a împiedecă să lucrăm şi să scriem 
așa cum convingerile ne dictează, 

In felul acesta, veţi înţelege stimaţilor con- 
fraţi, cât preţ se poate pune pe afirmaţiile presei 
din Budapesta, care se laudă a fi ocrotitoarea 
libertăţii cuvântului şi a pressei. Sub aceste cu- 
vinte se ascunde o realitate de asuprire şi pri- 
gonire, crudă și brutală, a presei şi a ziariştilor 
nemaghiari din Ungaria. O presă întreagă, presa 
nemaghiară, e expusă loviturilor sistematice de 
călău ale guvernului unguresc şi scopul e de 
a sdrobi şi extermină cu desăvârșire, dupăcum 
deja unele ziare românești au fost nevoite să în- 
ceteze, redactorii lor fiind aruncaţi în temniţi şi 
fondurile acestor ziare istovite cu desăvârşire de 
amenzile dictate de justiţia maghiară. 

Nu lamentăm, nu ne plângem şi nu cerem 
ajutorul nimănuia, dar neadevărurile sindicatului 
din Budapesta ne-au revoltat prea mult, decât 
să le putem primi în tăcere. Ele ne-au făcut să 
vă desvălim contrastul prea izbitor dintre cuvin- 
tele frumoase ale pressei ungurești și dintre rea- 
litatea stărilor din Ungaria. 

Vă rugăm ca în interesul adevărului adânc 
jignit, în interesul cauzei drepte a unei presse şi 
a unui popor întreg să binevoiţi a aduce faptele 
citate de noi la cunoştinţa opiniei publice fran- 
ceze care, întrun nobil avânt de umanitarism şi 
de generozitate, a știut, mai mult decât ori-ce 
altă ţară, să arete totdeauna sentimentele de 
călduroasă simpatie pentru suferinţele tuturor 
asupriţilor şi prigoniţilor de oriunde. Dacă nu 
veţi puteă contribui la micşorarea suferințelor 
noastre, onoraţi confraţi, vă rugăm să binevoiţi 
măcar a nu contribui nici la mărirea lor dând cre- 
zare afirmațiilor grandiloquente ale opresorilor 
noştri cari, printr'un văl de frumoase minciuni, 
caută să ascundă lumii civilizate realitatea du- 
reroasă şi brutală. 

Primiţi, Vă rog, onoraţilor confraţi, salutul 
confraternel al presei românești prigonite din 
Ungaria. 

Ziarele „Tribuna“ (Arad), „Gazeta Transil- 
vaniei“* (Braşov), „Lupta“ (Budapesta), „Țara 
Noastră“ (Sibiiu), „Libertatea“ (Orăştie), „Poporul 
român“ (Budapesta), „Gazeta de  Duminecă“ 
(Șimleu), „Revista politică şi literară“ (Blaj), 
„Revista Bistriţei“ (Bistriţa). 


In port. 


Pe bord stau mateloții, sunt gata de plecare, 
Vaporu ’ncet se mişcă spre largu 'ntins de mare 
Şi marea e splendidă în liniştea-i senină, 

Lucind atrăgătoare în raze de lumină. 

Spre alte maluri duce atâta bogăţie 

Şi suflete el duce tângind de nostalgie 

Spre țărmi de veci în floare, pe unde crese curmalii 
Şi unde atmosfera o 'mbată portocalii. .. . 

Dar marea e cu toane... din câți sunt azi pe bord, 
De va veni 'nir'o clipă un vânt nebun de nord, 
Să răsvrătească marea, ce va rămâne 'n urmă? 
In valurile mării, vai, câte vieți se curmă!/ 

La capul lor nici cruce, nici candelă aprinsă, 

Și nimeni ca să-i plângă, ci marea iar cuprinsă. 


De calmul de 'mainte, va fi strălucitoare, 
Enormă, majestoasă sub ruzele de soare, 
El candelă eternă mormântului de ape... 
In clipa asta gândul adânc mă 'ndurerează, 
Privind pustiul upei ce pare că visează, 
S'o fi gândind asemeni şi bietul marinar 
La țărmul țării sale că se va "'ntoarce iar, 
De câteori porneşte în largu "ntins al mării, 
Ce-abia îşi mişcă trupul în liniștea visării 2 

I. C. Popescu- Policlet. 





"PARA NOASTRA: 


CRONICA LITERARĂ ȘI ARTISTICĂ. 


Viaţa românească, num. 7, apărut zilele tre- 
cute se prezintă cu un cuprins bogat din care 
remarcăm o povestire a d-lui Sp. Popescu: Ră- 
tăcirea din Stoborani, precum şi schiţa „La o 
nuntă“ a dlui Agârbiceanu. DI Jean Bart, sim- 
paticul povestitor, ne dă câteva pagini din inte- 
resantul său „Jurnal de Bord“. Din diferitele 
studii şi articole remarcăm articolul dlui G. 
Ibrăileanu, asupra partidelor politice din Țară. 
Nu lipsesc nici in acest număr obişnuitele cro- 
nici în care se tratează cu competenţă diferite 
chestiuni de actualitate. La rubrica „Miscellanea“ 
se publică un articol „Pentru poetul Octavian 
Goga“ în care se discută renunţarea acestuia 
la bursa dată de Cassa școalelor şi tn care au- 
torul ajunge la următoarea concluzie: „Poetul e 
dator să jertfească acestui neam tot darul său, nu 
e în drept să îndbuşe acest dar, şi nici, deci, să 
renunțe la munca pentru desăvârşila lui desvol- 
tare. La datorii nu se renunță“. — Desigur că 
e mult adevăr în aceste cuvinte, dar lucrurile 
se schimbă când cineva e tulburat în implinirea 
datoriei de bănuieli murdare pe cari nu le poate 
suportă. Dar vom mai reveni, probabil, asupra 
acestei chestiuni, când ne vom spune și cuvântul 
ultim faţă de oamenii cari nu s'au sfiit să arunce 
insulte şi cari acum stau la o parte imbrobo- 
diti în cea mai puţin onorabilă tăcere. In acest 
număr al Vieţii românești se reproduce o bună 
parte din executarea donchișotului Zamfirescu în 
revista noastră și se publică un articol în care 
se scarmănă rând de rând „ideile“ bizantinului 
nostru plagiator din discursul la Academie. 

o 





0 nouă piesă dramatică de Delavrancea. 
Ziarele din Regat anunţă că D! Delavrancea a 
terminat noua sa lucrare dramatică, o dramă în 
patru acte. Titlul piesei e „Viforul* şi are de 
erou principal pe Stefăniţă- Vodă. Se pare că cu 
această piesă se va deschide noua stagiune a 
„Teatrului Naţional“ din București. 


o 
Preparativele pentru viitoarea stagiune tea- 
trală din Paris au şi început. Evenimentul prin- 
cipal al acestei stagiuni va fi Chantecler celebra 
piesă a lui Rostand, — celebră inainte de a se 


| fi jucat. Ea va fi reprezentată pe la sfârzitul 


anului acesta, după ce aproape şapte ani s'a 
făcut atâta sgomot în jurul ei! 

Pentru reprezentarea lui Chantecler, cei doi 
directori ai teatrului Porte Saint-Martin, Hertz 
şi Jean Coquelian, au angajat pe Lucien Gustry 
— care va jucă rolul cocoşului — și între alţii, 
pe d-şoara Floarea Cocea distinsa absolventă a 
conservatorului de declamaţie din Bucureşti. 

La Porte Saint Martin se vor mai repre- 
zentă câteva noi opere dramatice, după care 
trupa va face trei turneuri: unul in orient, iar 
celalalte două pentru Franţa, Belgia, Olanda, 
Elveţia ete. — ca să facă cunoscute în Europa 
nouile versuri ale lui Rostand. 

Câteva săptămâni mai târziu, America sep- 
tentrională va aplaudă traducerea lui Chaentecler, 
făcută de Maurice Rostand, fiul autorului, 


La Masa lui Traian. 


— Note din călătorie. — 

De-o parte şi de alta munţi înalţi, iar la 
mijloc valea Oltului! Alături parcul Călimănești | 
Seara este luminat cu electricitate; de două-trei 
ori pe săptămână se dau serate ca la București; 
lume multă de toată mâna, se preumblă într'o 
parte şi într'alta până noaptea târziu, pe aleele 
luminate ca ziua; într'o clipă îţi vine a crede 
că ești pe podul Mogoșoaiei! Numai brazii verzi 
și deşi, iar mai încolo coama muntilor se pierde 
în cerul instelat. In loc de căldura inădușitoare 
a Bucureştilor, adieri line şi răcoritoare de vânt 
se desprind de pe văile Oltului. 

In Călimăneşti numai dimineaţa şi seara se 
întâlnesc vizitatorii, in zăvoi la lapte bătut, ori 
in pare la petreceri; peste zi, după amiazi maf 
ales, este pustiu. lumea se imprăştie, cete, cete, 
prin munţi! Unii pleacă spre câte o mănăstire, 
alţii se infundă în pădurile de brazi şi nu se 
întore decât după două trei zile! Aci nu mai 
arde nici soarele şi nici sudoare nu-ţi mai curge 
părael Mergi ceasuri întregi fără să vezi o lică- 
rire de raze. 'Totuș e atât de bine la umbră, 
în mirosul arborilor şi al atâtor feluri de ier- 
buri!!.. E aproape un ceas decând am plecat 
de jos din zăvoi! Deabia am făcut un mic ocol 
pe la poalele muntelui! O potecă îngustă, cât 
pot merge doi inşi, mult trei, se strecoară printre: 
brazi, sare peste câte o stâncă, apucă costişiu, 
mai tae câte un bolovan de piatră și se ascunde: 
tot mai mult în inima munţilor! Și fuge poteca, 
îşi pierde din urmă, iar noi ne ţinem de ea! 

Am mers mult prin pădure! Câte cotituri 
n'am lăsat în urma noastră şi pe sub câţi brazi: 
gârbovi și bătrâni nu ne-am plecat fruntea! Sunt: 
tocmai trei ceasuri de când am plecat! Un lu- 
miniş se deschide inaintea noastră. Incă două. 
cotituri mai face poteca și soarele ne iese în. 
cale surâzând, iar cerul limpede ne îmbrățișează. 
Dar tot n'am ajuns sus de tot! La spatele nos- 
tru se mai ridică un colţ de munte, — zici că. 
e un turn înalt! In vârf de tot o stâncă, — pare: 
că e o căciulă ciobănească înfiptă intr'un beţişor, 
— şi e numai atât de mare stânca, că dacă i-ar 
veni gustu să pornească spre vale, apoi mai, 
mai că ar astupă albia Oltuluil! Pornim cu toţii. 
şi ocolim pe la spatele turnului; aci dăm de o 
altă potecă, mult mai ingustă! O luăm în sus. 
Acum e greu de suit! Piciorul se trage încet 
unul după altul, pulpa svâcneşte, iar vinele s'au 
încordat. In urmă tot mai răsună glasul unei 
cocoane, câte un fluerat întrerupt îl întovără- 
şeşte şi cântecul obosit şi el se pierde tremu- 
rând pănă departe în gluglurile lăcrămânde ale 
Oltului! Suim incet şi ca o spirală ne învârtește 
poteca în jurul stâlpului de piatră. Incă după 
vre-un ceas de cotituri ajungem la căciula tur- 
nului! Aci dăm de un loc neted! E o masă: 
în toată puterea cuvântului, dar ce fel de masă. 
să întorci vre-o două care pe eall Poporul ti 
zice „Masa lui Traian“! 

Se zice pe aci ar fi trecut Traian când a 
mers spre Sarmisegetuzal Și e roasă de vreme 
şi mâncata de ploi Masa! O, Doamne, cât timp 
a trecut de atuncea şi până acum! Câte ierni 
n'au fugit cu viscolele peste ea! Câte toamne nu 
şi-au cernut ploile mărunte şi au pătruns până în 
inima pietrei!! O mie și mai bine de ani abătut 
vântul stâncile şi u ascuţit tot mai mult colţurile! 
Două mii de ani aproape de când a poposit. 
aci Traian și cu ostaşii săi, şi după drum lung 
şi cale grea au întins masa ş'au ospătat întihnă, 
păzit de jur împrejur de ţoghiile ascuţite ale 
stâncilor! Şi mult mai "nalt a fost atunci turnu 
ăsta: lar până ce se odihniră ostașii, Traian, de 
aci de sus, în liniştea serii şi în lumina limpede 
a lunei, se uită departe, peste câmpul pustiu, 
unde zile întregi nu dai de chip deom! Și acolo, 
în fundul îndepărtat, se zăreau zidurile nalte şi. 
groase ale Sarmisegetuzei, iar turnurile cetăței se 
ridicau până în stele! Şi deaci Căpitanul şi os- 
taşii, voinici tot unul şi unul, Işi croiau, până la- 
cetatea depărtată, drum deadreptul peste munţi, 
peste dealuri, prin văi, şi prin ape; şi nici smâr- 
curi, nici stânci de piatră, nici păduri incurcate, 
nici vremuri grele, nimic nu le stă in calea celor 
porniţi 11... 

De pe Masa lui Traian fug ochii de jur în- 
prejur şi privirile se scaldă în razele ce se năvădesc 
pe coama munţilor! Jos, valea Oltului albăstrue: 
se indoaie ca o smicea pe sub tulpina brazilor. 
Mai colo Parcul Călimăneştilor, un cuib sub: 
pâleul de arbori deşi, iar alături drumul la Că- 
ciulata, O luncă alburie se ineacă in masa verde 

După ce am răsuflat şi noi puţin pe Masa lui 
Traian şi am mai minţit foamea cu ce aveam prin 
legături, apoi iar ne-am scoborit pe cealaltă parte 
și am apucat poteca spre mănăstirea Stănişoara ll... 

.„„Şi aşa işi trece vremea toată lumea dela 
Călimăneşti! Mai cu seamă acei cari nu poartă 
<u grijă în buzunar rețeta dela doctor, că de 
atâtea ori trebue să facă pe zi drumul la Că- 
<iulata pentru băi, ori cu atâtea păhare de apă 
trebue să-şi sare ficaţii!! Că de! îţi place, nu-ţi 
place, beă Grigore aghiasmă, că aşa scrie la 


carte !|... 
Călimăneşti, Iulie 1909. 
Ton Chiru- Nano”. 


CRONICA EXTERNĂ. 


Vizita d-lui |. Brătianu la Regele Eduard. Pre- 
şedintele consiliului de miniştri al României a 
făcut, în Marienbad, o vizită regelui Engliterei 
Eduard. Deşi invitaţia regelui Eduard a fost un 
act de complezanţă, vizita aceasta are o mai 
mare importanţă, dată fiind situaţia vecinic tur- 
burată din Orient. 

Ziarul „N. Fr. 'Presse*“ raportează despre 
această vizită în următoarele, sub data de 16 
August n. 

„Vizita de eri la regele Angliei a fostului 
prim ministru francez d. Clemenceau a fost ur- 
mată astăzi la amiazi de cea a d-lui Brătianu, 
preşedintele consiliului de miniştri din România. 

Ziua trecută d. Filodor, secretarul primului 
ministru al României, care se află în Carlsbad, 
a făcut vizită la Marienbad lui Sir Fairfax Cart- 
wright ambasadorul englez, pentru a-l întrebă de 
ziua în care d. Brătianu ar putea fi prezentat 
M. S. Regelui. 

Majestatea Sa a ordonat ca să învite pe di 
Brătianu pe azi la dejun. 

Dl prim-ministru Brătianu a și sosit și a 
descins la hotel Ott. 

Îndată după sosirea sa el s'a dus la hotel 
"Weimar pentru a se inscrie la rege. Apoi a făcut 
o vizită mai lungă d-lui Milovanovici preşedin- 
tele consiliului de miniştri din Serbia. Azi dimi- 
neață d. Brătianu s'a dus la Sir Fairfax Cart- 
wright la hotelul „Zum grünen Baum“ şi-a pe- 
trecut acolo un timp destul de indelungat. 

Apoi cei doi oameni politici au făcut împre- 
ună o preumblare şi la ora 1 fără cinci minute 
iintrară în vestibulul hotelului Weimar, unde fură 
primiţi de d. Fehr, mareșal de călătorie al Re- 
gelui, şi conduşi în etajul întâi unde se află apar- 
tamenteie regale. 

Regele Eduard a făcut o primire foarte 
cordială primului ministru român și se informă 
dela el cu solicitudine despre starea sănătăţii 
Regelui Carol I. 

In timpul când Regele se întrețineă cu di 
Brătianu, au apărut celelalte persoane învitate 
la dejun. 
~.. Erau ministru Suediei la Vatican Baron von 
Bindt, Ministrul Portugaliei marchizul Savoe, ma- 
rele maestru ai ceremonielor d. Walsh şi cei 
doi adjutanţi ai Regelui. 

Majestatea Sa s'a dus apoi la balcon, unde 
'a fost servită masa; celelalte persoane l-au urmat. 
Baronul von Bindt a luat loc la dreapta Regelui, 
dl Brătianu a luat loc la stânga. 

Masa a fost acoperită cu flori; conversaţia 
a fost foarte animată. Regele s'a întreţinut între 
aceştia foarte mult cu dl Brătianu. 

Tot ca în ajun cu di Clemenceau, chesti- 
unea Dardanelelor, conflictul greco-turc, formară 
subiectul conversaţiunei. 

La orele două și jumătate Regele şi dl 
Brătianu se retraseră în salon, pe când celelalte 
persoane continuau conversaţiunea:. pe balcon. 

Intreţinerea Regelui cu di Brătianu n'a durat 
decât vre-o cinci minute, după care Majestatea 
Sa concediă pe ministrul român, recomandându-i 
a transmite salutările sale M. S. Regelui României. 











„PARA NOASTRA: 


DI Brătianu părăsi hotelul Weimar însotit 
de ministrul suedez cu care făcu o lungă pre- 
umblare. Re'ntors la hotelul Ott, di Brătianu 
expediă unele afaceri cu secretarul său. Acesta 
a comunicat corespondentului de la „Neue Freie 
Presse“ că vizita ministrului preşedinte al Ro- 
mâniei n'a avut decât un caracter pur privat. 

La orele 10.45 seara, primul-ministru român 
a plecat la Salzburg, unde se află d-na Brătianu.“ 


o 

Rezolvirea chestiunii Cretane. Chestiunea 
gravă a Cretei care ameninţă să provoace un 
răsboiu crâncen e pe cale a se rezolvi pe cale 
pacinică. Energia guvernului ture a avut drept 
rezultat că guvernul grecesc a cedat şi a răs- 
puns din nou la nota Turciei. 

Cercurile bine informate din Constantino- 
pole declară că acest nou răspuns al Greciei a 
fost primit favcrabil de Poartă şi se consideră 
ca fiind satisfăcător. Aceasta mai ales pentru că 
toți ambasadorii Turciei cărora poarta le ceruse 
ştiri despre dispoziţiunea puterilor au răspuns 
că nota grecească poate fi considerată ca satis- 
făcătoare. | 

Ziarul „Zeit“ din Viena află din cercurile 
ambasadei greceşti, că la ultimul răspuns al gu- 
vernului din Atena către Turcia au colaborat și 
reprezentanţii diplomatici ai marilor puteri. 

Guvernul din Atena a ascultat sfatul pute- 
rilor, spre a nu da loc la nici un fel de im- 
putări din partea Turciei. Reprezentanţii pute- 
rilor protectoare au asigurat cabinetul grecesc, 
cu după remiterea acestui răspuns, liniştea se 
va restabili în așa fel, ca dânsele să poată pro- 
cede la rezolvarea definitivă a chestiunii cretane. 
Aceste asigurări au hotărit guvernul grecesc ca 
să fie conciliant faţă de Turcia. 

Grecia nu va mai face nici un demers şi 
va lăsă pe marile puteri ca să ajungă la o în- 
telegere cu Turcia. 


La noi şi 'n România. 


Mercuri seara a avut loc, în sala Amiciţia din Bu- 
cureti, banchetul societ. ungurești din Capitala României, 
dat cu ocazia aniversărei nașterei împăratului-rege Franz 
Iosef. i 

Banchetul s'a început la orele 9 jumătate. Dintre 
numeroasele discursuri întrerupte la intervale de Kossuth 
Nota și Isten áld meg a magyart, remarcăm discursul d-lui 
Veres Sandor, preşedintele societăţei ungurești Magyar 
Társulat, care a toastat pentru împăratul-rege Franz Iosef. 

D. Veres a arătat, care este datoria adevăraţilor 
maghiari, ori unde ar fi ei. Conştienţi de chemarea lor, 
maghiarii s'au întrunit ca să sărbătorească singuri aniver- 
sarea naşterei regelui lor. Ridică păharul în sănătatea bă- 
trânului monarh. 

Al doile orator, preotul reformat Márton Arvâd, 
întrun lung şi însufleţit discurs, a accentuat necesitatea de 
a se adună la un singur loc toţi maghiarii și de a fi uniţi 
într'un singur cuget. „Aici, departe de patria noastră scumpă 
— a zis d. Mârton — trebue să facem ca să ne simţim 
acasă la noi. Aceasta nu o putem face decât manifestân- 
du-ne tot interesul pentru societatea ungurească. 

Eu sunt al d-voastră şi d-voastră ai mei. Numai până 
când vom fi laolaltă cu toţii, ne vom simţi ca acasă la 
noi, unde totul vorbeşte, unde totul simte ungureşte. Numai 
până atunci să ne ajute D-zeu, până vom urmă credincioşi 
devizei noastre : Unire între maghiari şi mărire patriei ma- 
ghiare !“ 

Diseursul oratorului a fost răsplătit cu o furtună de 
aplauze. Apoi muzica intonă imnul lui Kossuth şi alte cân- 
tece naţionale ungurești. Căci în sala Amiciţia Ungurii în 
adevăr s'au simţit ca acasă la ei. 

Păcat că dela această frumoasă sărbătoare, unde cu 
ocazia aniversării nagterei împăratului Franz fosef, s'a 
vorbit așa de mult despre Kossuth, a lipsit.. Nagy György, 
faimosul deputat ungur, care a făcut în persoană ancheta 
de la Sinaia în chestia steagurilor ungurești. Ar fi avut ce 
să serie despre intoleranța valahă. Și poate Var fi însufleţit 
şi pe el discursurile patriotice-naţionale ale conaționalilor săi. 

După cât se ştie, aniversarea naşterei împăratului a 
fost serbată de membrii legaţiei austro-ungare alaltă-seară. 
Ungurii au ţinut însă s'o serbeze ei singuri. Erà numai 
bine venită ocazia de a vorbi acum despre eroii lor naţionali. 

Şi în timp ce se petreceau toate acestea, la o masă 
de-oparte, un biet român din Bihor, ţipă la lăutari să vie 
să-i cânte marșul lui Iancu. 

„Nu putem, boerule, se poate întâmplă ceva, doamne 
fereşte !“ (n Viitorul"). 

Horlă. 


Traducere de V. Demetrius. 
(Sfârşit). 

O nouă fiinţă! Negreşit că trebuiă să vină 
pentru ce-am fi noi ultimi veniţi pe lume? Şi 
pe fiinţele astea nu le putem de loc vedeă, noi 
şi toate celelalte pepturi create inaintea noastră! 
Natura lor este şi mai perfectă, corpul şi mai 
fin şi mai desăvârşit decât al nostru. l-aşa de 
slab, de grosolan tăiat, grămădit de organe 
totdeauna obosite, bietul nostru corp, sforţându-şi 
resorturile prea complecte, trăind ca o plantă 
şi ca o lighioană, hrănindu-se greu cu aer, iarbă 
şi carne, mașină animală pradă a boalelor, a di- 
formărilor, a putrezirei, gâfăind, stângace, ciu- 
dată și naivă, curios de rău făcută, operă gro- 
solană şi delicată, o încercare de fiinţă, care ar 
puteă ajunge inteligentă și superbă. 

Abia suntem câţiva, faţă de nemărginirea 
lumei, de la stridie pănă la om. Pentru cenu s'ar 
mai ivi un specimen nou de fáptură, căci celelalte 
specii succesive sunt complecte toate? 

De ce par fi unul mai mult? Pentru ce nu 
s'ar ivi alţi arbori cu flori imense strălucitoare 
şi al căror parfum să se răspândească atât cât 


"ţine o tară? De ce oare n'ar exista alte elemente 


în afară de foc, aer, pământ în apă? Nu sunt 
de cât patru, numai patru, aceşti taţi ai vieţui- 
toarelor! Mai nimic! De ce să nu fie patru-zeci, 
patru-sute, patru-mii! Ce sărac e totul, meschin, 
mizerabil! inzestrat ca de-un avar, invenţiune 
stearpă, făptuire grosolană! Ah! elefantul, ipo- 
potamul câtă graţie are! Cămila, câtă eleganță! 

Dar, veţi spune, fluturele! O floare care 
sboară! Eu visez un fluture mare cât o sută de 
universuri, cu aripi a căror formă n'aş putea s'o 
spun; îi văd frumuseţea, coloarea, mişcarea, Il 
văd sburând din stea în stea, răcorindu-le și 
miresmându-le cu suflul armonios şi uşor al 
plutirei lui!,.. Şi popoarele de sus privindu-l 
trecând, extaziaţi, fermecaţi|.. 


. . . . . . . . . . . . . . . . . 


Dar ce am? Este el, el, Horla, care mă 
îmboldeşte, cure mă face să gândesc nebuniile 
astea! El e in mine, el mi se face suflet; l-ag 
ucide! 

19 August. — L-aş omori, L'am văzut! Mă 
aşezasem eri la masă, şi mam făcut că scriu, 
cu mare atenție. Ştiam bine că are să vie să 
să'mi dea ocol, să s'aproprie de mine, atât de 
mult încât să-l pot atinge, să-l pot apucă. Atunci! 
atunci aş avea puterea desnădăjduiţilor, Atunci, 


fiind stăpân pe mânile mele, pe genunchii, fruntea, - 


peptul, pe dinţii mei, ca să-l sugrum, să-l stri- 
vesc, să-l mușc, să-l sfâşii. 

Și-l voiu pândi cu toate organele mele su- 
praexcitate. 

Mi-am aprins cele zece lămpi şi opt lumâ- 
nări, ca şi cum aş fi putut, în atâta lumină, să-l 
descoper. 

In faţa mea e patul, un pat vechiu de ste- 
jar cu coloane; la dreapta e căminul; la stânga 
ușă închisă cu grije, după ce-am lăsat-o multă 
vreme deschisă, ca să-l fac să intre; înapoia 
mea, un dulap foarte înalt cu oglindă, care'mi 
slujeşte în fiecare zi pentru ras, pentru imbră- 
cat, şi în care aveam obiceiul să mă privesc, 
din cap pănă în picioare, de câteori treceam pe 
dinainte.i. 

Așa dar, mă făceam că scriu, ca să-l înşel, 
căci şi el mă pândește; şi de-odată am simţit, 
am fost sigur că citeşte peste umărul meu, că 
el eră acolo, atingându-mi aproape urechia. 

Am sărit în sus, cu mânile întinse, întor- 
cându-mă atât de repede, în cât eram să cad. 
Ei bine?... se vedeă în casă ca ziua 'n amiază 
mare, şi eu nu m'am văzut în oglindă! Oglinda 
eră goală, limpede, adâncă, plină de lumină! 
Chipul nu mi se arătă în ea.. şi'i stăteam în faţă 





i 

Priveam cu ochii înebuniţi şi nu mai îndrăzneam 
să înaintez, nici să fac o mişcare, simțind des- 
luşit că el eră acolo, dar că are să'mi scape iar 
făptura asta cu corpul nepipăibil, care'mi nimi- 
cise mintea. 

Ce frică mi-a fost! Şi apoi deodată, iată 
că am început să mă zăresc într'o ceață, în fun- 
dul oglinzei, intro ceaţă străvezie, aşa ca o 
pânză de apă. Şi mi se părea că apa aceasta 
alunecă de la stânga la dreapta, încet, lămurin- 
du-mi tot mai mult chipul, din clipă în clipă. 
Eră ca la sfârșitul unei eclipse. Ceia ce mă ascun- 
deă, nu părea de loc să aibă contururi bine incon- 
deiate, ci un fel de străveziune opacă, luminân- 
du-se din ce în ce. 

Putui însfârşit să mă văd în întregime, așa 
cum mă văd în fiecare zi, când mă uit în oglindă. 

L-am văzut! Şi spaima nu m'a părăsit, cine 
dar mă mai înfioară ? 

20 August, — Să-l omor, cum? cum, când 
nici nu pot să-l ating? Cu otravă? Dar are să 
mi-o pună el mie, în apă. Şi otrăvurile noastre 
pot avea vre un efect asupra corpului său imper- 
ceptibil? Nu... nu... fără îndoială. Atunci? 

21 August. — Am chemat un fierar din 
Rouen, și i-am poruncit, să facă pentru odaia 
mea obloane de fer, cum au, la Paris, casele cu 
ferestrele apropiate de trotuar. Ferarul sa'mi 
mai facă şi-o uşe tot aşa. M'am arătat ca un 
fricos; dar ce-mi pasă! 


10 Septemwrie. — Rouen, hotelul Conti- 
nentai. S'a făcut, s'a făcut, dar o fi murit? Mi-e 
sufletul tare turburat de ce-am văzut. 

Eu chiar, după ce fierarul pusese oblonul 
şi ușea de fier, am lăsat casa toată deschisă, 
pănă la prânz, deși incepuse să se facă frig. 

Deodată, am simţit ce eră acolo și-o bucurie 
m'a prins o bucurie nebună, M'-am ridicat încet 
şi m'am plimbat la dreaptă, la stânga, ca sănu bă- 
nuiască nimic. Apoi mi-am scos ghetele, şi mi-am 
pus păpucii cu nepăsare. Apoi am tras oblonul 
de fier, şi m'am îndreptat cu paşi domoli spre 
uşe, pe care am închis-o de două ori. Intorcân- 
du-mă apoi la fereşti, am ţintuit-o cu un lacăt, 
și cheia lui am pus-o în buzunar. 

Deodată, am priceput că el îmi da ocol mereu, 
că îi eră şi lui acum frică, și că îmi porunceă 
să-i deschid. M'am făcut că primesc. Şi n'am 
cedat de fel, ci, dându-mă după uşe, după-ce o 
deschisesem puţin, atât cât să pot trece, l-am 
închis. Cum sunt eu foarte înalt, capul mi-atin= 
sese pragul casei de sus, când am eşit. Eram 
sigur că nu putuse să scape, şi că l'am închis 
pe el singur pe el singur! Ce bucurie! Nu mai putea 
scăpa! Atunci m'am scoborât, alergând. Mi-am 
adus în salonul meu, care se află tocmai sub 
odaia cu pricina, două lămpi, şi tot petrolul lor 
l-am vărsăt pe jos, pe mobile, pretutindeni. Am 
dat foc și am eşit repede, după ce am închis bine, 
de două ori, uşa pe unde se intră in casă. 

Și m'am ascuns in fundul grădinei, într'o 
tufă de laur. Cum trecea vremea de greul ce 
greu treceă! totul părea negru, tăcut, nemișcat; 
nici o bătae de vânt, nici o stea, munţi de nori, 
ce nu se vedeau de loc, dar care se simțeau, 
căci apăsau sufletul, atât de grei, atât de grei! 

Imi priveam casa şi aşteptam. Ce greu trecea 
timpul. Imi venise gândul că focul se va fi stins 
singur, sau că el îl va fi stins, când una din fe- 
restrele de jos ale casei plesni, pălmuită de foc, 
şi o flacără, o flacără mare, roşie și galbenă, 
lungă, domoală, mângăioasă se urcă dealungul 
pe zidul alb şi-l sărută până la acoperiş. O lu- 
cire alergă prin arbori, printre ramuri, printre 
frunze, şi un fior, un fior de frică deasemenea! 
Pasările se treziră; un câine urlă; mi-se păru 
că se crepă de ziuă! Incă două ferestre plesniră, 
şi văzui că toată partea de jos a casei mele nu 
mai era decât un jăratec înfricoşetor. Dar un 
strigăt, un țipăt oribil, ascuţit, sfâşietor, un țipăt de 
femee trecu prin noapte, şi două mansarde se 








deschiseră! Imi uitasem servitorii! Le văzui fe- 
tele înăbușite, braţele agitându-sel... 

Atunci, perdut de groază, am început să 
alerg cătră oraş urlând: „Ajutor! ajutor! foe! 
foe!“ Intâlnii oameni, cari tocmai veneau în ajutor, 
şi m'am întors cu ei, ca să văd! 

Casa nu mai eră, acum, de cât un jar grozav 
şi măreț, un rug monstruos, luminând tot pământul, 
un jăratec pe care ardeau oameni și unde ardea 
şi El, El, prisonierul meu. Noua făptură, noul 
stăpân, Horlă! 

Deodată, acoperişul întreg se prăbuşi între 
ziduri, şi un vulcan de flucări ţisni până în ce- 
ruri. Prin toate ferestrele deschise inspre cuptor, 
vedeam pivniţa de foc, și mă gândeam că El eră 
acolo, în cuptor, mort... 

— Mort? Se poate?... corpul său ?... Tru- 
pul său, pe care îl străbăteă lumina, nu era el 
indestinctibil. Focul e un mijloc de-a distruge un 
om, dar el e însuş un mijloc de distrugerea oa- 
menilor. 

Dar dacă nu e mort?... poate numai vremea 
e stăpână pe Făptura nevăzută şi neinvinsă. De 
ce ar mai avea trupul străveziu, de necunoscut, 
trup de spirit numai, dacă ar trebui să se teamă 
şi El, de toate, de răni, de schilodiri, de o peire 
timpurie ? 

Peire timpurie? toată spaima omenească 
de aici pornește! După om — Horlă. — După 
cel care poate murì dintr'o zi într'alta, în ori care 
ceas, în ori care minut, ucis de ori care dintre 
accidente, a sosit pe pământ acela care nu trebue 
să moară, de cât la ziua lui, la ceasul, la mi- 
nuta hotărită. 

Nu... nu... fără nici o îndoială, nu e mort... 
Atunci... atunci... e nevoie pe mine să mă omor l... 


ECONOMIE. 


Muștele de Hessa. 

Ministerul r. u. de agricultură” spre a pre- 
întimpină pagubele incalculabile, pe cari le aduc 
aşanumitele muşte de Hessa (Lecidomya des- 
tructor), ni-a pus la dispoziţie următoarele orân- 
dueli, intemeiate pe experienţele câştigate în Sta- 
tele unite (America) din prilejui secerişului şi 
anume: 

In hotarul acelei comune sau oraș, în care 
în anul trecut sau în cel de faţă, s'au arătat în 
măsură mai mare stricăciunile, pricinuite de mug- 
tele de Hessa, sunt a se face aşa zisele sămâ- 
nături înşelătoare. Aceste sămânături se fac așa, 
că sămănăm pe la sfârşitul lui August sau la 
începutul lui Septemvrie, in câteva brezde din 
fiecare tablă, sămânță de grâu de toamnă sau 
de secară de calitatea cea mai slubă. 

Scopul e, ca muștele de Hessa, să-și de- 
pună în aceste brezde oauele, 

Acestea sămănături înşelătoare la semă- 
natul obicinuit, dar mai târziu {inainte de înce- 
perea iernii, se ară cât se poate de adâne având 
deosebită grije, ca acestea în întreagă lungimea 
lor să ajungă sub pământ, ca astfel în primă- 
vară roiul muștelor să nu poată ieşi la suprafață. 
E bine ca sămănăturile înşelătoare să se apese 
cu tăvălugul. 

Organele statului au primit ordin strict să 
supravegheze executarea orânduelior de sus. încât 
pentru teritoriile, în cari sar fi ivit muştele de 
Hessa. 

Atragem atențiunea economilor noştri asupra 
acestor orândueli. 

Sibiu 7 August 1909. 

Comitetul central al „Reuniunii române de 
agricultură din comitatul Sibiiu“. 

Pant. Lucuja Victor Tordåşianu 
prezid. secretar. 


O călătorie la polul nord cu balonul. Două 
vase norveghiane au sosit la Hammerfest din 
Spitzberg, aducând ştirea că Welmann care voiă 
să meargă la polul nord a făcut o ascensiune 
Dumineca trecută, dar că după o cursă de 32 mile, 
a trebuit să se coboare, deoarece burdufurile 
cari conţineau merindele se sparseră. 

Este puţin probabil ca Welmann să mai 
încerce anul acesta să întreprindă călătoria sa 


cu balonul la pol. 
o 


Tiparul tipografiei Arhidiecezane în Sibiiu. 












ȘTIRI 


Scandal cu ocazia zilei Sf. Ştefan. Dir: 
Budapesta se anunţă: In timpul servi- 
ciului divin ce s'a celebrat Vineri în: 
biserica Mátyás cu ocaziunea serbărei: 
zilei Sf. Ștefan, mai mulţi tineri kossut- | 
hişti au protestat contra imnului „Gott 
erhalte“, provocând un enorm scandal. : 
Kossuthiştii au intonat cântecul lui Kos-. 
suth. : 
„Națiunea cavalerească“ și-a dovedit. 
şi cu prilejul acesta .... tradiționalul di- 
nasticism. 

(=) 

Hotărârea definitivă asupra congresului stu- 
denţilor români. Membrii comitetelor studențești 
din Bucureşti şi Iaşi întruniţi în şedinţa dela 5. 
August st. v. a. c. în aula universităţii din laşi | 
spre a se consfătui asupra locului şi datei de- 
finitive a tinerei congresului, au hotărit urmă-. 
toarele: 

Congresul studenţilor români de pretutindeni 
se va tineà irevocabil la Iaşi în zilele de 6, 7, 
8 şi 9 Septemvrie st. v. anul curent. 

Inscrierile de participare se vor face de: 
acum înainte numai la lași pe adresa „Comite= 
tului pentru organizarea congresului studenţesc, 
Universitatea lași“, până la data de 25 August 
st. v. i 

Programul și cărțile de legitimație, în pu- 
terea cărora se va beneficià de reducerea de 75%, 
pe căile ferate române, se vor trimete pe mă- 
sura fInscrierilor ce se vor face, inscrieri cari vor 
trebui să fie însoţite de taxa de 2 lei. 

Primirea congresiștilor în gara Iaşi, e pre- 
gătită pentru seara de 5 Sept. st. v. 

o 

Arestarea unui iconoclastru. Pe când se: 
celebră serviciul divin în catedrala Sf. Stefan. 
din Viena, în ziua de 18 August, lucrătorul Georg 
Winkelmann a aruncat cu o piatră în icoana. 
Maicei Domnului dela altarul principal. | 

Preotul a suspendat imediat serviciul divin, 
Credincioșii s'au năpustit asupra atentatorului, care: 
numai cu greu a putut scăpă de linşare. 

Lucrătorul a declarat, că a comis acest act. 
din disperare, deoarece eră absolut lipsit de 


mijloace. 
o 


Incorectitudinea unui căpitan rus. „Berliner 
Tageblat“ află următoarele din Petersburg: 

Cu prilejul recepţiunei celor cinci vapoare 
comandate la şantierul Sthithau din Danzig pentru 
flota voluntară rusă, căpitanul Skalkes, care fusese 
însărcinat cu recepţia, a propus direcţiei șantie- 
rului, să facă recepţia inventarului vapoarelor în 
favoarea societăţei dacă i se va da în schimb un 
comision de 40 la sută. Directorul a refuzat să 
primească această ofertă şi a reclamat contra 
căpitanului. 

Preşedintele flotei voluntare ruse a plecat. 
la Danzig, spre a anchetă cazul. 

o 

Sinaia în Sibiiu. Cunoscuta panoramă uni- 
versală (promenada Bretter) a dlui I Barbu 
prepară publicului românesc din Sibiiu o surpriză 
plăcută: începând cu ziua de Duminecă aduce 
o serie de 50 de tablouri, reprezentând vederi 
din Sinaia şi jur: frumsetţile pitoreşti ale văii 
Prahovei, castelul Peleş, Pelişor şi toate frum- 
seţile cari incântă pe vizitatorii cari cercetează 
acei tinut poetic. 

Recomandăm cititorilor noştri să nu intree 
lese a vizită panorama aceasta în cursul acestei 
săptămâni. 

